म्याड्रिड - स्पेनी ला लिगा जुननिसें हाकनं न्ह्याकिगु जूगु दु । कोरोना भाइरस संक्रमणया महामारीका कारणं निलानिसें स्पेनय् फुटबल जुइफूगु मदु । स्पेनी सरकारं तयार याःगु ज्याझ्व कथं कासामितय्सं थ्व वाःनिसें व्यक्तिगत प्रशिक्षण न्ह्याकेफइ । लिगया प्रमुख ज्याभिएर टेबासं सकसियां उसाँययात उत्तिकं ध्यानय् तयाः लिग सुरु याये त्यनाःगु खः धयादिगु दु । वयकलं थुगुसीया सिजन २०१९-२०२० लिग पूरा जुइगु नं विश्वास प्वंका दिगु दु । आः याकनं नं कासामितय्त कोभिड-१९ या परिक्षण याइ, अले उकिया लिच्वः लिपा जक कासामितय्स प्रशिक्षक न्ह्याकेफइ ।
